**Pabalsts krīzes situācijā**

**Pabalsts krīzes situācijā** ir viens no pašvaldības izmaksājamiem sociālās palīdzības pabalstu veidiem, ko pašvaldības sociālais dienests izmaksā neizvērtējot ģimenes (personas) ienākumus un īpašumus.

**Krīzes situācija[[1]](#footnote-1)** ir situācija, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas *pamatvajadzības* un tai ir nepieciešama psihosociāla vai materiāla palīdzība.

**Pamatvajadzības[[2]](#footnote-2)** — ēdiens, apģērbs, mājoklis, veselības aprūpe, obligātā izglītība.

***Pabalsta apmēru un piešķiršanas kārtību katra pašvaldība nosaka savos saistošajos noteikumos.*** Parasti saistošajos noteikumos *noteikts termiņš*, kādā tiek izskatīts pieprasījums krīzes situācijas risināšanai.

Lai saņemtu pašvaldības atbalstu krīzes situācijā, personai pašvaldībā vai pašvaldības sociālajā dienestā jāiesniedz iesniegums un krīze situāciju pamatojoši dokumenti.

Piešķirto sociālās palīdzības pabalstu personai var izmaksāt *naudā* vai par pabalsta summu *apmaksāt preces vai pakalpojumus*, kas nepieciešami personas vai tās ģimenes locekļu pamatvajadzību apmierināšanai[[3]](#footnote-3).

Sociālās palīdzības *mērķis*[[4]](#footnote-4) ir sniegt materiālu atbalstu trūcīgām, maznodrošinātām un *krīzes situācijā nonākušām ģimenēm (personām*), lai nodrošinātu to *pamatvajadzības* un veicinātu darbspējīgo personu līdzdarbību savas situācijas uzlabošanā.

1. Sociālo pakalpojumu un sociālās palīdzības likuma 1.panta 39.punkts. [↑](#footnote-ref-1)
2. Sociālo pakalpojumu un sociālās palīdzības likuma 1.panta 11.punkts. [↑](#footnote-ref-2)
3. Sociālo pakalpojumu un sociālās palīdzības likuma 34.panta otrā daļa. [↑](#footnote-ref-3)
4. Sociālo pakalpojumu un sociālās palīdzības likuma 32.pants. [↑](#footnote-ref-4)